Natalse boer by plaashek aangeval | SAUK.co.za - Nuus.info
‘n Plaasboer van Underberg in Natal is na wat berig word in ‘n stabiele toestand nadat hy by sy plaashek aangeval is.
Kevin Fraser van Dartford Farm is in die oggendure gekry en na ‘n hospitaal geneem. Hy het ‘n kopbesering, steekwond en ‘n gebreekte hand.
Boere van die omgewing het in samewerking met die polisie, die plaaslike buurtwag en ‘n veiligheidsmaatskappy onmiddellik begin soek na die aanvallers. ‘n Vliegtuig is ook in die soektog gebruik.
Fraser se bakkie is in Kilmun-lokasie gevind, maar die verdagtes is nog nie aangekeer nie.
« Nog verdagtes na Bothaville plaasaanval vasgetrek
Hoesit versoek program met Pieter van Zyl »